ධනංජය සිරිවර්ධන

ගජනායක ආරච්චිගේ සමුදිත ධනංජය සිරිවර්ධන හෙවත් ධනංජය සිරිවර්ධන, යනු ශ්‍රී ලංකා සිනමාවේ, වේදිකාවේ සහ රූපවාහිනියේ නළුවෙකි. කලාකරුවන්ගේ පවුලකින් පැවත එන ධනංජය රූපවාහිනී නිවේදකයෙක් ද වේ.

පෞද්ගලික ජීවිතය
ඔහුගේ පියා සුනිල් සිරිවර්ධන සංගීතඥයෙක් සහ ශ්‍රී ලංකාවේ කීර්තිමත් ගී පද රචකයෙක් වන අතර මව සුසිරි සිරිවර්ධන ද ගීත රචකයෙකි. ඔහුගේ වැඩිමහල් සහෝදරයා මධුමාධව අරවින්ද ද ජනප්‍රිය ගායකයෙක්, නළුවෙක් මෙන්ම දේශපාලනඥයෙක්.

ධනංජය විවාහ වී සිටින්නේ ශෂිනි සමඟයි. ඇය ඩුබායි හි ගුවන් සේවිකාවකි. ධනංජයට ශෂිනිව මුලින්ම මුණගැසෙන්නේ 2005 වසරේ ඉන්දික මල්ලවාරච්චිගේ ඡායාරූප රූගත කිරීමකදී. මෙම යුවළට එක් දියණියක් සිටින අතර ඇය 2020 ජූලි 1 වන දින උපත ලැබුවාය.

ධනංජයගේ සීයා වන පීටර් සිරිවර්ධන දක්‍ෂ සංගීතඥයෙක් සහ රංගන ශිල්පියෙක්. ඔහු පොල්ගොල්ල රජයේ කාන්තා අභ්‍යාස විද්‍යාලයේ සංගීතය පිළිබඳ කථිකාචාර්යවරයකු ලෙස සේවය කළේය. ධනංජයගේ මිත්තණිය ශ්‍රීමතී කරුණා දේවි සංගීත ගුරුවරියක් මෙන්ම නිළියක් ද වූවාය. ධනංජයගේ නැන්දා වන චන්ද්‍රිකා සිරිවර්ධන ද ජනප්‍රිය ගායිකාවක් සහ පසුබිම් ගායිකාවක්. ඇය විවාහ වී සිටියේ මාධ්‍යවේදියෙකු මෙන්ම ගීත රචකයෙකු වූ ඇන්ටන් අල්විස් සමඟයි. ඇන්ටන් 2018 මාර්තු 26 වන දින වයස අවුරුදු 64 දී මිය ගියේය. චන්ද්‍රිකාගේ මිනිබිරිය දුල්ෂාරා දසන්ති ද ගායිකාවකි.

වෘත්තීය ජීවිතය
2004 දී, ධනංජය අශෝක හඳගම විසින් අධ්‍යක්ෂණය කරන ලද සහ YA TV විසින් නිෂ්පාදනය කරන ලද මේ පාරෙන් එන්න හි ප්‍රධාන ධාරාවේ නළුවෙකු ලෙස තම රූපවාහිනී ගමන ඇරඹීය. මෙම නාට්‍යයේ ඔහුගේ රංගනය වෙනුවෙන් 2005 වසරේ සමාරම්භක රයිගම් ටෙලීස් උළෙලේදී හොඳම නළුවා ලෙස සම්මානයට පාත්‍ර විය. ඔහුගේ මංගල සිනමා රංගනය පැමිණියේ කේ.ඒ විජේරත්න අධ්‍යක්ෂණය කළ කුමාර කන්‍යාවි හරහාය.

ඔහු ‘‘ප්‍රාණ’’ නමින් රංග කලා පන්ති පවත්වයි.2008 දී ඔහු ශ්‍රී ලංකාවේ ප්‍රථම ඩිජිටල් චිත්‍රපටය වන හෙටවත් මට ආදරය කරන්න හි රඟපෑවේය. මෙම චිත්‍රපටය ඩයලොග් ටෙලිවිෂන්හි Citi Hitz චන්ද්‍රිකා චිත්‍රපට නාලිකාව හරහා 2008 පෙබරවාරි 14 වන දින වැලන්ටයින් දිනයේ විකාශය විය.

ටෙලි නාට්ටය
 අමරපුරය
 නුවන්ගනා
 පිපෙන මල්
 මගේ ආදර අවනඩුව
 මයුර අසපුව
 රතු අහස
 සඳ පිනි බිඳක
 සංසාර සක්මන

චිත්‍රපටකරණය

 වසර  චිත්‍රපටය  භූමිකාව  Ref. 2008  හෙටවත් මට ආදරය කරන්න     2012  කුමාරි කන්‍යාවි     2016  පුතණ්ඩියා  කපිල   2017  අලි කතාව රජ   2018  ඇලඩින් සහ පුදුම පහන ඇලඩින්   2020  ද හෝන්  තෝමස්   2020  රූකඩ පැංචි  මාමා   2023  කදිර දිව්‍යරාජ   කාමදේව  2024  ගෞතම බුද්ධ මාතා   ආනන්ද තෙරුන්  2025මදර් ලංකා TBDකිඩ්නැප්TBD මලකි දුවේ නුඹ

සම්මාන සහ නාමයෝජනා

 Year සම්මානය සම්මාන උළෙල ප්‍රතිඵලය 2004 හොඳම නළුවා රයිගම් ටෙලීස් 2005 2007 රාජ්‍ය සම්මාණ රාජ්‍ය සම්මාන 2007 2010 කුසලතා සම්මාන සුමති සම්මාන 2010 2010 ජූරි සම්මාන සුමති සම්මාන 2010 2012 ජනප්‍රියම නළුවා සුමති සම්මාන 2012

References

External links

ලබන අවුරුද්ද මගේ අවුරුද්ද - ධනංජය අලුත් බලාපොරොත්තුවක
“සමහරුන්ට අපේ පවුල් කඩනකම් විසුමක් නෑ” 

ප්‍රවර්ගය:ශ්‍රී ලාංකික නළුවෝ
ප්‍රවර්ගය:සිංහල ජනයා